ว่าด้วยเรื่อง ยุบพรรค
เรื่องร้อนก่อนเย็น,วันนี้ยังคงแวะเวียนอยู่กับเมืองไทย เพราะมีเรื่องร้อนๆทางการเมืองทำให้ตกอกตกใจกันมากพอสมควรก็ขอว่ากันต่อ,ในส่วนของสถานการณ์โลกนั้นมีประเด็นสำคัญก็คือ ภาวะเศรษฐกิจโลกจะถดถอยก็ได้มีการเตือนไปยังประเทศต่างๆให้เตรียมรับมือกันให้ดี,หรือสงครามการค้าสหรัฐฯ-จีนนั้นก็ดูท่าว่าจะคลี่คลายลงไป เมื่อทั้ง 2 มหาอำนาจกำลังรอการเจรจา,สหรัฐฯ ที่ฮึ่มๆมาก่อนหน้านั้นก็ลดอาการแข็งกร้าวไปอย่างชัดเจน เพราะทำไปก็เข้าเนื้อตัวเองมากขึ้นทุกที,แถมกำลังเจอศึกหนักจากการเมืองในประเทศ,เมื่อวันที่ 8 ก.พ.62 ที่ผ่านมา การเมืองไทยที่พอจะเรียกว่าเป็นประวัติศาสตร์หน้าหนึ่งก็ว่าได้ เมื่อพรรคไทยรักษาชาติได้ยื่นรายชื่อบุคคลชั้นสูงให้เป็นนายกฯต่อ กกต.ในตอนเช้า,ครั้นมาตอนค่ำมีพระราชโองการประกาศว่า การกระทำดังกล่าวถือเป็นปฏิปักษ์ต่อการปกครองในระบอบประชาธิปไตยอันมีพระมหากษัตริย์ทรงเป็นประมุข,กกต.ได้สอบสวนทวนความแล้วมีมติเป็นเอกฉันท์ยื่นคำร้องให้ศาลรัฐธรรมนูญวินิจฉัยว่า การกระทำดังกล่าวสมควร ยุบพรรค หรือไม่,ศาลรัฐธรรมนูญได้วินิจฉัยด้วยเสียงเป็นเอกฉันท์รับวินิจฉัยเรื่องนี้ และให้ กกต.แจ้งไปยังพรรคไทยรักษาชาติให้ส่งตัวแทนมาชี้แจงข้อกล่าวหาภายใน 7 วัน,เป็นอันว่าอยู่ในขั้นตอนการพิจารณาของศาลรัฐธรรมนูญเรียบร้อยไปแล้ว,ประเด็นการเมืองร้อนๆนี้ได้รับความสนใจจากสื่อมวลชนในประเทศและต่างประเทศที่เสนอข่าวกันอย่างต่อเนื่อง,ถือเป็นเรื่องระดับโลกเลยก็ว่าได้,การเมืองไทยนั้นมีการ ยุบพรรค มาหลายครั้ง เริ่มจากคดียุบพรรคไทยรักไทยเมื่อปี 2550 โดยนายสุเทพ เทือกสุบรรณ ขณะเป็นเลขาธิการพรรคประชาธิปัตย์ร้อง กกต.ว่า พรรคไทยรักไทยได้จ้างพรรคการเมืองขนาดเล็กลงเลือกตั้ง,เหตุผลก็เพื่อหนีเกณฑ์ 20% และปลอมแปลงเอกสาร,ศาลรัฐธรรมนูญมีมติให้ยุบพรรคไทยรักไทยและพรรคเล็กอีก 2 พรรค มีกรรมการบริหารพรรค 3 พรรค รวม 111 คน ถูกตัดสิทธิการเมือง 5 ปี,จากนั้นปี 2551 ยุบพรรคพลังประชาชนเพื่อสั่งเพิกถอนสิทธิการเลือกตั้งนายยงยุทธ ติยะไพรัช รองหัวหน้าพรรคเนื่องจากพบว่ามีการทุจริตเลือกตั้งที่เชียงราย โดยผู้สมัคร ส.ส.พรรคชาติไทยได้นำหลักฐานเป็นวีซีดี,ว่านายยงยุทธเรียกกำนัน 10 คน ใน อ.แม่จันมาพบที่กรุงเทพฯ และได้มอบเงินให้กำนันคนละ 20,000 บาท,ศาลรัฐธรรมนูญวินิจฉัยให้ยุบพรรคกรรมการบริหารพรรค 37 คน ถูกตัดสิทธิทางการเมือง 5 ปี เหมือนกับนายยงยุทธ,พรรคชาติไทยถูกยุบเพราะ กกต. เพิกถอนสิทธินายมลเฑียร สงฆ์ประชา ผู้สมัครและรองเลขาธิการพรรค กรรมการบริหารพรรค 43 คน ถูกตัดสิทธิการเมือง 5 ปี,คดียุบพรรคมัชฌิมาธิปไตยเมื่อปี 2550 เมื่อมีการเพิกถอนสิทธิเลือกตั้งนายสุนทร วิลาวัลย์ ผู้สมัครและรองหัวหน้าพรรค,กรรมการบริหารพรรค 29 คน ถูกตัดสิทธิทางการเมือง 5 ปี,ล่าสุดก็คือพรรคไทยรักษาชาติซึ่งศาลรัฐธรรมนูญรับวินิจฉัยว่าจะถูก ยุบพรรค หรือไม่ ดูแล้วไม่น่าจะใช้เวลานาน เพราะให้เวลา 7 วัน ในการชี้แจงและได้นัดประชุมอีกครั้งในวันที่ 27 ก.พ.,เตรียมตัวรับชะตากรรมในอีกไม่นานนี้.,สายล่อฟ้า
พรรคไทยรักษาชาติซึ่งศาลรัฐธรรมนูญรับวินิจฉัยว่าจะถูก ยุบพรรค หรือไม่ ดูแล้วไม่น่าจะใช้เวลานาน เพราะให้เวลา 7 วัน ในการชี้แจงและได้นัดประชุมอีกครั้งในวันที่ 27 ก.พ.
พรรคไทยรักษาชาติ,ยุบพรรค,กล้าได้กล้าเสีย,สายล่อฟ้า,เลือกตั้ง62,เลือกตั้ง